
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02672/2013-04
20.03.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.03.2015. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ УНИОН - РАЧУНАРСКИ ФАКУЛТЕТ         са седиштем у БЕОГРАД, КНЕЗ МИХАЈЛОВА 6/6, БЕОГРАД, ПИБ: 102971356, Матични број: 17489453, испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ УНИОН - РАЧУНАРСКИ ФАКУЛТЕТ са седиштем у БЕОГРАД, КНЕЗ МИХАЈЛОВА 6/6, БЕОГРАД, је дана 25.12.2013. године поднела захтев за акредитацију  под бројем 612-00-02672/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ УНИОН - РАЧУНАРСКИ ФАКУЛТЕТ и предлог одлуке, достављени су Комисији за акредитацију и проверу квалитета.
  Студијски програми

	Назив студијског програма
	Трајање студијског програма 

(у годинама)
	Број студената одобрен акредитацијом
	Укупан број студената

	ОСС Информационе технологије,TT
	3
	30
	90

	ОАС Рачунарско инжињерство, ТТ
	4
	25
	100

	ОАС Рачунарске  науке, ПМ
	4
	25
	100

	МАС Рачунарско инжињерство, ТТ
	1
	15
	15

	МАС Рачунарске науке, ПМ
	1
	15
	15

	ДС Рачунарске науке, ПМ
	3
	5
	15

	МАС Софтверско инжењерство
	1
	15
	15

	УКУПНО
	350


Основни задаци који су везани за рачунарство су јасно изнесени. Важе још од настанка РАФ-а 2003. године у вези рачунарских наука и у вези електротехничког и рачунарског инжењерства. Проблем је штуро образложење за графички дизајн. И није јасно да ли је графички дизајн (у акредитационом материјалу) или је рачунарски дизајн (у информатору), да ли се ради о пољу уметности или се ради о интердисциплинарном пољу. Циљеви су конкретни и јасни. Рачунарске науке и електротехничко инжењерство се развија, мада се смањује број студената од времена када је РАФ настао. Установа има сва документа. Сви подаци су засновани на постојећим студијским програмима. У усвојеним плановима нигде не стоји графички дизајн. Постоје званични извештаји, нпр. Извештај о раду и наравно, све се односи на постојеће рачунарске науке и на инжењерство. Постоји јасна организациона структура. Нема ни једне која се односи на графички дизајн. На пример. Лабораторије. 
У материјалима су прецизно наведене квалификације из законског оквира. Анализом је утврђено да постоји усклађена структура и методе учења. Сви програми су усвојени од органа установе. Студијски програм је повезана и усклађена целина која обухвата циљеве, структуру и садржај, политику и процедуру уписа студената, методе учења и начин провере знања, исходе учења и компетенције студената у којем се сваки предмет из студијског програма исказује бројем ЕСПБ бодова. Постоје значајни резултати, али за ИКТ област. Постоји само један елеменат из области уметности и то у табели 5.4: Ауторска изложба са каталогом уз научну рецензију. Уметност се на другим местима не помиње. Постоје важни резултати до којих су дошли запослени професори. Све се укључује у настване активности.

Број наставника је групно приказан. Дат је укупан број запослених са 100%, а то је 26 (за све студијске програме, укључујући и струковне студије). Са друге стране дат је укупан број професора, а то је 46 (и за 100%, и за процентуално учешће и за уговоре о делу). 
На пример од 26 запослених са 100%, 4 су предавачи струковних студија, а један је наставник вештина. Преосталих 21 професора покрива све студијске програме (што је невероватно). Ако се од ових 21 одузму професори за уметничко поље не остаје довољан број професора за техничко и природно поље (пада испод 20). Проценат наставе коју држе наставници са пуним радним временом је 75,58%. РАФ располаже са 11 сарадника са пуним радним временом, од чега су 8 асистенти, а 3 сарадници у настави. Такође, Факултет је ангажовао 3 сарадника (2 асистента и 1 сарадника у настави) по уговору.  Квалификације наставника су задовољавајуће, али је значајан број из допунског рада. Мали број запослених са 100%. Све је на самој граници. Студијски програми као да почивају на наставницима у допунском раду или по уговору. Проценат наставника са докторатом који држе наставу на струковним студијама је 51%. Проценат наставника који држе наставу са више од 6 часова у просеку је 37%. Величина група одговара стандардима. У овим техничким детаљима нема грешке у материјалима за акредитацију.

Постоји особа са високом школском спремом која је постављене за руководиоца Информационог система. Постоји секретаријат, техничка служба, студентска служба и библиотека и запослене су две спремачице. Постоји особа са високом школском спремом дипломирани правник која обавља послове секретара.

Конкурс за упис садржи прецизне бројке за уписа на академске и струковне школе у складу са акредитацијом. У конкурсу нема захтева за упис студената на Графички дизајн (ни за академске, ни за мастер). Непрекидно и систематски се прати успех студената и њихово напредовање на сваком од студијских програма. Успешност студенaта у савлађивању појединог предмета непрекидно се прати и вреднује током извођења наставе и има  удела у коначној оцени на испиту. На неким предметима је пролазност изузетно мала.

Обезбеђен је простор од 1317,81 m2 на две локације. Највећи део је од закупа. За потребан простор је узета мера од 2 m2 по једном студенту и побројани су сви студенти према траженој акредитацији. Простор задовољава све услове. Опрема за реализацију наставе је савремена. Библиотека је опрремљена домаћим и страним издањима. Постоји квалитетна рачунарска опрема, мрежа, и информациони систем за студентске потребе.

Финансијски резултати су позитивни. Постоји уредна документација, а финансијски план је доступан. Постоји комисија за самовредновање, одбор за квалитет, дата је листа чланова. Студенти сваке године оцењују квалитет наставе. На крају сваког семестра руководство оцењује квалитет рада. Све информације су присутне на сајту. На сајту је све прегледно дато.

Интерне опомене
1. Потпуно нејасно како се уводи Графички дизајн, да ли је то у ствари Рачунарски дизајн. Нејасно је поље за графички дизајн. Да ли је то уметност или је мултидисциплинарно и ако јесте, између чега је мултидисциплинарно. РАФ је морао значајан део текста да посвети уметности уколико жели да и то акредитује и то по свим стандардима, а посебно код наставног особља.

2. Због тога што је на једном факултету извршена мешавина основних и академских студија, три поља, наставника са различитим статусима, скоро је немогуће утврдити да ли је све добро израчунато.

3. Библиотека од само 21 m2, а тражи се велики број студијских програма за три научна поља, и непостојање читаонице.
4. Веома мали број стално запослених професора. Много тога се заснива на професорима који су делом ангажовани.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ УНИОН - РАЧУНАРСКИ ФАКУЛТЕТ има укупно 26 наставника са пуним радним временом, 20 наставника са непуним радним временом,  11  сарадника, 1317,81  m2 бруто  простора за извођење наставе за укупно 530 студената у седишту. 
Имајући у виду да је високошколска установа испунила стандарде за акредитацију високошколске установе прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Вера Вујчић

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ УНИОН - РАЧУНАРСКИ ФАКУЛТЕТ са седиштем у БЕОГРАД, КНЕЗ МИХАЈЛОВА 6/6, БЕОГРАД, ПИБ: 102971356, Матични број: 17489453, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

